Jelaskan Penggunaan simbolik dari Eidelweiss dalam bahasa melayu

Pada abad ke-19, edelweiss menjadi simbol keindahan lasak di rantau Alp dan penduduknya.

Dalam novel Berthold Auerbach, Edelweiss (1861), kesukaran seorang pendaki untuk memperoleh bunga Edelweiss telah dibesar-besarkan ke titik dakwaan: "...kepunyaan seseorang akannya (yakni bunga Edelweiss) adalah bukti keberanian yang luar biasa."  Tanggapan pada masa itu mencetuskan sebahagian daripada mitologi popular alpinisme awal. Novel Auerbach muncul dalam terjemahan bahasa Inggeris pada tahun 1869, yang dipakai dengan petikan yang dikaitkan dengan Ralph Waldo Emerson:

"Terdapat bunga yang diketahui ahli botani, satu daripada genus yang sama dengan tumbuhan musim panas kita yang ternama "Kehidupan-Lestari," sejenis Gnaphalium, yang tumbuh di cenuram yang tidak tercapai di Pergunungan Tyrolese, di mana Chamois (sejenis kambing gunung, dieja syamwa di dalam Bahasa Melayu) tidak berani teroka, dan si pemburu, tertarik akan keindahannya dan cintanya (kerana ianya amat dihargai oleh gadis-gadis Swiss), memanjat tebing untuk mengutip, dan kadang-kala ditemui mati di kaki [gunung], dengan bunga di tangannya. Ia dinamakan oleh ahli botani sebagai Gnaphalium leontopodium, tetapi oleh warga Swiss Edelweisse, yang melambangkan Suci Murni."